"بارسئلونا"دا مربی مسئله‌سینه آیدین‌لیق گلدی. کاتالونیا کلوبو لوئیس انریکه ایله یول‌لارینی آییرماغا حاضیرلاشمیر.
بونو کلوب باشقانی جوزپ ماریا بارتومئو ژورنالیست‌لره آچیقلاماسیندا دئییب. باشقان حتی حاضیرکی چالیشدیریجی ایله یئنی موقاویله ایمضالایا‌جاق‌لارینی دا وورغولاییب: "بیز لوئیس انریکه ایله آوریل ده دانیشیق‌لارا باشلایاجاغیق. کلوبون هدفی اونونلا یئنی موقاویله ایمضالاماقدی. بیزیم ب پلانیمیز یوخدو".
بارتومئو تیمی‌نین ایکینجی کاپیتانی لیونل مسی مسئله‌سینه ده توخونوب. او بیلدیریب کی، آرژانتین-لی دا تیمده قالا‌جاق: "طرفدارلار آرخایین اولا بیلرلر. لئو بوردا قالماق ایستییر و هئچ یئره ده گئتمه‌یه‌جک. دانیشیق‌لار مثبت مجرادا گئدیر".
